Ma ei tahaks ka kunagi oma kaaslast muuta. Jah, ma võin temaga  vaielda, sest mul onnn ju õigus ja mind võib lausa endast välja viia tema komme kraanikaussi torne ehitada, aga eks need pisikesed asjadki on omamoodi kasulikud. Kuid ennekõike olen ma ta võtnud just sellisena, nagu ta on, tema harjumuste, kommete, hobide ja iseloomuga - ja just sellisena ma ju temasse armusin. Ma teadsin temaga kokku kolides, milline ta on ja mis mind ees ootab ning ma leian, et mul pole tegelikult õigust proovida teda muuta. Mis muidugi alati ei takista mind proovimast… Aga kui üksikud  argielused lainete pea kohal kokku löömised maha salata, siis piisab mul vaid vaadata Eluka pilti, armunult ohata ja tõdeda, et mul on väga vedanud.